Som svar til Michael Rasmussen.

Tjo, stortset. Dog et par tanker herfra:

- Jeg var i Vestjylland i sommers lidt forskellige steder. Vi befandt os på et tidspunkt i et område med sommmerhuse, hvor der var en time til nærmeste oplader. Det er satme ikke let at skulle trille rundt og opleve landet i den kontekst.
- Vi har lige boet i Oslo i 1,5 år. Når man kommer hjem derfra bliver man helt trist. Når man kommer hjem går man fra at det er svært at undgå en oplader, til at man bliver helt overrasket hvis man finde en i en af de større byer i DK. Tager man til et sted som Djurs sommerland (hvor jeg vurderer at de har omkring 1 milliard parkeringspladser), så er der plads til 4 elbiler. FIRE!! Dokk1, i Aaarhus, har 2 oplader... TO!!! Det er simpelthen for ringe!
- Der er kommet så enormt mange hybridbiler som alle jo gerne vil lade for at køre grønnere. Problemet er så naturligvis at hybrider måske er lækre biler, men de er dårlige udgaver allround. Eldelen er mindre effektiv end en tilsvarende elbil og benzindelen er ligeledes mindre effektiv og kører kortere på literen end en tilsvarende ren benzinbil. I tillæg lader en hybridbil ret langsom. Det er formentligt fordi der skal passes på det lille batteri... Men det betyder bare at man 9/10 gangen kører hen til en oplader, med sin elbil, så bare møder en hybridbil der står og suger strøm. Og det er jo i bund og grund bare et problem fordi der er ALT for få ladestandere.

Så er der naturligvis også alle de problemer med folk som er færdige og ikke flytter deres bil. Noget som hverken Clever eller E-on kan gøre noget ved. Jeg oplevede forleden at der holdte en bil på en ladestander i Middelfart, i tre døgn. Clever hverken kunne eller ville gøre en skid ved det. Jeg kunne bare lægge en seddel i vinduet og håbe at fjolset ville fjerne bilen.